**Sreda, 18. 3. 2020**

***Dobro jutro! Dober dan!***

Pa smo spet skupaj. Tudi danes sem pripravila naloge za šolsko delo po četrtkovem urniku.

Si pripravljen/a? Pa začnimo.

Pridno delajte in ostanite zdravi. **☺**

*gospa Tanja/učiteljica Tanja*

**SLOVENŠČINA**

Sam preveri včerajšnje delo.

1. Si razumel/a besedilo o volku?
2. Je bilo pretežko, predolgo, zanimivo?
3. Si izvedel/a kaj novega? Kaj?
4. Ali si pisal/a odgovore v celih povedih, s pisanimi črkami in z nalivnikom?
5. Preveri, če si odgovor začel z veliko začetnico in ga zaključil s piko.

**Delo v SDZ, str. 18:**




**Nalivnik, pisane črke, naslov z drugo barvo…**


**Kako tvorimo miselni vzorec in opisujemo živali?**

* Preberi si navodilo in miselni vzorec.
* Nato 1. nalogo zapiši v zvezek, lahko na dve strani.
* Tretjo nalogo pa reši ustno tako, da na spletu ali v knjigi ali v kakšni reviji poiščeš podatke o živali, ki ti je všeč in jo ustno opišeš. Pri tem naj te posluša odrasla oseba ali brat ali sestra.

**MATEMATIKA**

Naj te spomnim, da črte **vedno rišemo** **nad ali desno ob ravnilu** in nikoli pod ravnilom. Glej slike.





**Kako rišemo pravokotnice s pomočjo geotrikotnika?**

**V karo zvezek na novo stran napiši Vaja in datum.**

Sledi spodnjemu navodilu in v zvezek (ne po narisanih črtah!) nariši pravokotni premici.

1. Pod naslovom pusti 5 vrstic praznih.
2. Nariši premico *p* v rahlo poševni legi. Označi jo.

*p*



1. S sredinsko črto na geotrikotniku, ki poteka od 0 preko 90, natančno prekrij narisano premico *p*.

 *p*

1. Ob najdaljši stranici (merilu) s svinčnikom nariši premico *r*. Označi jo



*p*

*r* **p Ʇ r**

1. Ob sliko matematično zapiši medsebojno lego premic.
2. Pod sliko s svinčnikom zapiši:

Premica *r* je pravokotna na premico *p*.

**S svinčnikom prepiši spodnje navodilo in nato nariši par pravokotnih premic.**

Nariši premico *a* v rahlo navpični legi. Z geotrikotnikom ji nariši pravokotno premico *b*. Premici označi in matematično zapiši njuno medsebojno lego.

*b*

*Kako postaviš*

*geotrikotnik?*

*a* a Ʇ b

**Prepiši navodilo in samostojno nariši pravokotnici.**

Nariši premico m v poševni legi. S pomočjo geotrikotnika ji načrtaj pravokotno premico n. Vse označi in matematično zapiši medsebojno lego premic.

**LIKOVNA UMETNOST**

**Plastično oblikovanje: tulipani**

* Oblikuj tulipane iz papirja (glej sliki spodaj), ki ga imaš doma. Lahko uporabiš kolaž papir.
* Nasvet: Če nimaš barvnega papirja, izreži cvetne liste in stebelne liste iz belega papirja ali kartona in jih pobarvaj s suhimi barvniki ali flomastri.
* Ko ti uspe narediti šopek tulipanov, ga lahko poslikaš in pošlješ na moj mail. Če imaš to možnost.

*Želim ti veliko ročnih spretnosti.*

*Zraven pa lahko poslušaš glasbo.*

*Poišči si mirno glasbo in uživaj pri ustvarjanju.*

 *gospa Tanja/učiteljica Tanja*



